OpenLLM-France/wikimedia huggingface dataset:
# Barisilita

La barisilita és un mineral de la classe dels silicats. Rep el seu nom del grec βαρυζ, pesat, en al·lusió a la seva densitat, i λιθοζ pel seu contingut en SILici.

## Característiques

La barisilita és un silicat de fórmula química Pb₈Mn$^{2+}$[Si₂O₇]₃. Cristal·litza en el sistema trigonal. La seva duresa a l'escala de Mohs és 3.
Segons la classificació de Nickel-Strunz, la barisilita pertany a «09.BC: Estructures de sorosilicats (dímers), grups Si₂O₇, sense anions no tetraèdrics; cations en coordinació octaèdrica [6] i major coordinació» juntament amb els següents minerals: gittinsita, keiviïta-(Y), keiviïta-(Yb), thortveitita, itrialita-(Y), keldyshita, khibinskita, parakeldyshita, rankinita, edgarbaileyita, kristiansenita i percleveïta-(Ce).

## Formació i jaciments

Va ser descoberta al segle xix a la mina Harstigen, a la localitat de Pajsberg, al districte homònim del municipi de Filipstad, al comtat de Värmland, Suècia. En el mateix país escandinau ha estat trobada també en altres indrets propers així com als comtats de Dalarna i Västmanland. També ha estat descrita a Alemanya, Namíbia i als estats nord-americans de Nevada i Nova Jersey.

## Referències

* ↑ «Barysilite» (en anglès). Mindat. [Consulta: 29 octubre 2017].
# Pou de l'Aigua (Girona)

El Pou de l'Aigua és una obra de Girona inclosa a l'Inventari del Patrimoni Arquitectònic de Catalunya.

## Descripció

És una torre situada al damunt d'un pou d'aigua, construït amb rajol. És desenvolupat en planta circular i presenta un terrat a dalt. Fins fa poc de temps abastia d'aigua corrent al conjunt de les cases del barri de Sant Narcís. La torre donava cabuda a l'equip de bombeig.

## Referències

* 1 2 «Pou de l'Aigua». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Aulus Platori Nepot

Aulus Platori Nepo (llatí: Aulus Platorius Nepos Aponius Italicus Manilianus) va ser un polític romà de principis del segle ii.
Platori Nepot, de família senatorial, va ser cònsol sufecte l'any 119, el mateix any que Hadrià exercia el tercer consolat. Es va convertir en amic i favorit de l'emperador, que el va nomenar governador de la Germània inferior i de Tràcia. Va acompanyar a Hadrià durant la seva visita a Britànnia l'any 122. Aquell mateix any, Hadrià el va nomenar governador de la província, en substitució de Quint Pompeu Falcó.
Nepot va dur a Britànnia la Legió VI Victrix per fer el relleu de la Legió IX Hispana i assistir la construcció del Mur d'Hadrià, ara sota el seu càrrec. Precisament, per culpa de les altes despeses que originà la construcció d'aquesta frontera, Nepot caigué en desgràcia i Hadrià el va substituir el 125.

## Referències

* ↑ Historia Augusta. Vita Adriani IV; XV,2; XXIII,4
# Pont (nàutica)

En nàutica, el pont és el lloc del vaixell des d'on es governa la nau i des de la qual pot l'oficial de guàrdia comunicar les seves ordres als diferents punts del vaixell. És una àrea o espai on es troben els controls de navegació i de direcció així com altres equips essencials per al control del vaixell.
El nom prové dels primers vaixells de vapor, que comptaven amb un pont de fusta entre les rodes de les paletes d'impuls. Aquesta nova talaia va demostrar ser tan convenient que es va retenir després que les rodes de paletes es deixessin d'utilitzar.
El pont és especialment útil quan el vaixell es mou cap a una dàrsena, ja que generalment es troba cap a fora de la superestructura, prou lluny perquè pugui veure els costats del vaixell. Això permet que el capità o oficial del vaixell que dirigeix la maniobra la pugui apreciar tota visualment.
Quan un vaixell està navegant, al pont de comandament romanen de forma permanent el capità del vaixell o un oficial, que estarà a càrrec de mantenir l'ordre del mateix i el control de la navegació.

## Referències

* ↑ Garcia, Washington. Diccionari nàutic en línia. Barcelona: TERMCAT, Centre de Terminolgia, 2008 [Consulta: 16 gener 2018].
* ↑ Vocabolario di marina in tre lingue. Dalla Stamperia Reale, 1814 [Consulta: 23 gener 2011].

## Vegeu també

* Cambra de derrota
* Sala de màquines
* Telègraf d'ordres
* Tub acústic
# El missatger de la mort

El Missatger de la mort (títol original: Messenger of Death) és una pel·lícula policíaca estatunidenca dirigida per J. Lee Thompson el 1988. Ha estat doblada al català

## Argument

Garret Smith, cèlebre reporter al Denver Tribuna, cobreix el tema d'una horrible massacre d'una família de mormons, totes les esposes i els nens han estat assassinats. Sembla que l'afer s'explica pels costums estranys dels mormons, que admeten que de vegades cal matar per salvar l'ànima de qui està posseït per l'Antichrist. Vist més de prop, l'afer no és potser tant intern dels mormons com tot això...

## Repartiment

* Charles Bronson: Garret Smith
* Trish Van Devere: Jastra Watson
* Laurence Luckinbill: Homer Foxx
* Daniel Benzali: Cap de la policia Barney Doyle
* Marilyn Hassett: Josephine Fabrizio
* Charles Dierkop: Orville Beecham
* Jeff Corey: Willis Beecham
* John Ireland: Zenas Beecham
* Penny Peyser: Trudy Pike
* Gene Davis: conductor de l'assassí
* John Solari: assassí
* Jon Cedar: Saul
* Tom Everett: Wiley
* Duncan Gamble: Tinent Scully
* Bert Williams: xèrif Yates

## Referències

* ↑ esadir.cat. El Missatger de la mort. esadir.cat.
* ↑ «Messenger of Death». The New York Times.
# Le Loroux

Le Loroux (en bretó Lavreer-an-Dezerzh) és un municipi francès, situat a la regió de Bretanya, al departament d'Ille i Vilaine. L'any 2006 tenia 524 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 585 | 628 | 566 | 548 | 515 | 520 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Claude Sauton | |
# Terratrèmol de Yunnan de 2009

Terratrèmol de Yunnan de 2009 va ser un moviment tel·lúric de 5,7 en l'escala sismològica de Richter que va afectar la província de Yunnan a la Xina el 9 de juliol del 2009. Almenys una persona va morir i un nombre aproximat de 30 van resultar ferides.

## Descripció tectònica

A les 11:19:27 del temps universal i quan a la Xina eren les 19:19:27 (7 de la nit, 19 minuts i 27 segons), es va produir un terratrèmol l'epicentre del qual va estar en les coordenades 25° 37′ 08″ N, 101° 05′ 10″ E﻿ / ﻿25.619°N,101.086°E﻿ / 25.619; 101.086, i que va comprendre un epicentre de 200 quilòmetres que inclouen Guantun, des de Kunming, la capital provincial, cap al nord-est de la ciutat de Dali. La profunditat del sisme va comprendre 10 quilòmetres. Després del sisme principal, es van registrar vuit rèpliques breus. Un dels més forts va registrar la magnitud 5,0 en l'escala de Richter i va ocórrer el 10 de juliol a les 09:02:04 o a les 17:02:04 hora local. El seu epicentre es va localitzar en les coordenades 25° 37′ 37″ N, 100° 56′ 56″ E﻿ / ﻿25.627°N,100.949°E﻿ / 25.627; 100.949.

## Danys i pèrdues humanes

El terratrèmol va destruir 10 mil cases i 30 mil més van resultar seriosament afectades. Una persona ha mort i 300 persones han resultat ferides, 50 de les quals greus. El departament d'assumptes civils de la província de Yunnan va desplegar 4.500 tendes com a part del seu programa d'atenció als damnificats.

## Referències

* 1 2 «Magnitude 5.7 - YUNNAN, CHINA». United States Geological Survey. Arxivat de l'original el 10 de juliol 2009. [Consulta: 9 juliol 2009].
* 1 2 «336 hurt as earthquake hits Yunnan». Xinhua. Shanghai Daily Publishing House, 10-07-2009. [Consulta: 10 juliol 2009].
* ↑ «'Hundreds hurt' in Yunnan quake». Bangkok Post. [Consulta: 9 juliol 2009].
* 1 2 «China quake destroys 10,000 homes». BBC News Online. [Consulta: 9 juliol 2009].
* ↑ «Magnitude 5.0 - YUNNAN, CHINA». Unites States Geological Survey. [Consulta: 10 juliol 2009].
* ↑ «Earthquake in Yunnan China leaves over 300 injured An earthquake rocked southwest China on Thursday evening, injuring at least 336 people and destroying 10,000 homes, state media said.». Telegraph, 09-07-2009. [Consulta: 10 juliol 2009].
# Uxem

Uxem (en neerlandès Uksem) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 1.171 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 373 | 374 | 682 | 950 | 1.128 | 1.076 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995- | André-Pierre Becquet | |
# Barranc del Volante

El Barranc del Volante està situat al terme de Peníscola (Baix Maestrat, País Valencià). Es troba a uns 6 km al sud del nucli urbà, i discorre més o menys perpendicular a la línia de costa, on desemboca. Està a prop de la Torre Badum. Aquest barranc marca el límit nord del Parc Natural de la Serra d'Irta.
El barranc desemboca al mar a la Cala Volante, el fons de la qual està compost per blocs grans i mitjans en la zona immediata a la costa i fons d'arenes fines en profunditat. En la zona de rompent de les cales abunden els materials compostos per cudols i grava. La flora i fauna característiques es compon de Verrucaria symbalana, Littorina punctata, Littorina neritoides, Bangia artropurpurea, Ralfsia verrucosa, Corallina mediterrània, Mytilus sp., Laurencia sp. i Colpomenia sp. Per sota dels 0,5 m. es localitzen poblacions d'eriços al cotat de poblaments de Caulerpa prolifera.
Investigadors han descobert a la zona del barranc l'existència de diversos petroglifs que podrien haver sigut utilitzats per a arreplegar la mel per antics pobladors de la Serra d'Irta.

## Referències

* ↑ «Decret 163/2006, de 20 d'octubre, del Consell, pel qual s'ordena la reserva marina d'interès pesquer de la Serra d'Irta. [2006/12188]» (en castellà). Generalitat Valenciana, 24-10-2006.
* ↑ «Investigadores barajan usos mágicos y apícolas de los petroglifos de la Serra d'Irta» (en castellà). 3x4info, 15-10-2013. Arxivat de l'original el 2018-01-27. [Consulta: 26 gener 2018].

## Enllaços externs

* Barranco Volante Vicente Giner (1968)
# Portada/article novembre 27
## Casa Milà

La Casa Milà, també coneguda com «la Pedrera», és un edifici modernista que es troba al Passeig de Gràcia de Barcelona. Va ser la darrera obra civil dissenyada per Antoni Gaudí i fou construïda entre l'any 1906 i el 1910. Va ser un encàrrec de l'empresari Pere Milà i Camps i de la seva dona Roser Segimon i Artells, i fou molt polèmica en el seu moment per les agosarades formes ondulades de la façana de pedra i els ferros forjats retorts que en decoren les balconades i finestres, dissenyats en gran part per Josep Maria Jujol, qui també va projectar alguns dels cels rasos de guix.
# Autopercepció

Autoimatge o autopercepció és la imatge que es té de si mateix. Inclou una valoració sobre l'aspecte físic, les qualitats de la personalitat, el rol en el grup o les potencialitats d'autorrealització. L'autoimatge es forma amb els anys, a partir de les creences sobre un mateix i es veu fortament influïda per l'opinió que els altres projecten sobre un mateix (o la percepció d'aquestes opinions, tot i ser errades).
Una autopercepció negativa s'associa a nombrosos trastorns psíquics, com l'anorèxia, on s'arriba a distorsionar la visió del propi cos (que varia segons el cànon de bellesa de cada època o comunitat). L'autopercepció forma part de l'autoconcepte i s'estructura com un esquema mental que estructura en un tot la informació que el mateix subjecte té d'un mateix i la que creu projectar.
Un estudi amb moltes limitacions explícites de fiabilitat trobà que, basant-se en una mostra consistent en una classe de 244 persones, generalment els homes i parlants natius en anglès tenien un concepte de si mateix més alt que les dones i els no anglòfons natius.

## Vegeu també

* Extimitat

## Referències

* ↑ Cooper, Katelyn M.; Krieg, Anna; Brownell, Sara E. «Who perceives they are smarter? Exploring the influence of student characteristics on student academic self-concept in physiology». Advances in Physiology Education, 42, 2, 01-06-2018, pàg. 200–208. DOI: 10.1152/advan.00085.2017.
# Eldorado (Texas)

Eldorado és una població dels Estats Units a l'estat de Texas. Segons el cens del 2000 tenia 1.951 habitants.

## Demografia

Segons el cens del 2000, Eldorado tenia 1.951 habitants, 712 habitatges, i 513 famílies. La densitat de població era de 541,9 habitants per km².
Dels 712 habitatges en un 37,9% hi vivien nens de menys de 18 anys, en un 58,7% hi vivien parelles casades, en un 10% dones solteres, i en un 27,9% no eren unitats familiars. En el 26,3% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,26.
Per edats la població es repartia de la següent manera: un 30,4% tenia menys de 18 anys, un 7,7% entre 18 i 24, un 24,7% entre 25 i 44, un 21,3% de 45 a 60 i un 16% 65 anys o més.
L'edat mediana era de 36 anys. Per cada 100 dones de 18 o més anys hi havia 89,4 homes.
La renda mediana per habitatge era de 27.682 $ i la renda mediana per família de 30.781 $. Els homes tenien una renda mediana de 26.172 $ mentre que les dones 18.750 $. La renda per capita de la població era de 12.994 $. Aproximadament el 20,8% de les famílies i el 26,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eldorado». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Eldorado». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Tir amb arc als Jocs Olímpics d'estiu de 1904 - Ronda Nacional femenina

Tir amb arc als Jocs Olímpics d'Estiu de 1904 :
| Ronda Americana | homes | |
| Ronda Columbia | | dones |
| Ronda Nacional | | dones |
| Ronda York | homes | |
| Ronda per equips | homes | dones |
| < 1900 1908> |||||
La ronda Nacional femenina fou una de les proves de tir amb arc als Jocs Olímpics d'estiu de 1904 de Saint Louis (Missouri). La ronda Columbia consisteix en 24 fletxes a disparar a 60 iardes i 12 a 50 iardes. El nombre total de fletxes per la ronda doble era de 72. La prova es disputà el dimarts 20 de setembre de 1904 i hi van prendre part 6 arqueres, totes estatunidenques.

## Medallistes

| Or | Plata | Bronze |
| Matilda Howell (USA) | Emma Cooke (USA) | Jessie Pollock (USA) |

## Resultats

| Pos. | Arquer | Punts | Puntuació |
| | Matilda Howell (USA) | 7.5 | 620 |
| | Emma Cooke (USA) | 0.5 | 419 |
| | Jessie Pollock (USA) | 0 | 419 |
| 4 | Laura Woodruff (USA) | 0 | 234 |
| 5 | Mabel Taylor (USA) | 0 | 160 |
| 6 | Louise Taylor (USA) | 0 | 159 |

## Referències

* Wudarski, Pawel. «Wyniki Igrzysk Olimpijskich», 1999. Arxivat de l'original el 2012-08-16. [Consulta: 30 agost 2012]. (polonès)
# Vena ilíaca externa

La vena ilíaca externa és una vena gran aparellada, que connecta la vena femoral amb les Vena ilíaca comuna. El seu origen es troba al marge inferior del lligament inguinal i acaba en unir-se a les vena ilíaca interna (per formar la venes ilíaca comuna).
Cada vena ilíaca externa està acompanyada al llarg del seu recorregut per l'artèria ilíaca externa.
# Barranc del Tossal (Alt Urgell)

El Barranc del Tossal és un barranc de l'Alt Urgell, que neix a Niort i desemboca al riu Valira.

## Afluents

* Barranc de Cortingles: 42° 23′ 51.47″ N, 1° 27′ 4.159″ E﻿ / ﻿42.3976306°N,1.45115528°E﻿ / 42.3976306; 1.45115528

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Portada/article novembre 3
## Introducció a la teoria de grups

En matemàtiques, la teoria de grups estudia els grups. Un grup és una estructura algebraica que consta d'un conjunt juntament amb una operació que combina qualsevol parella dels seus elements per formar un tercer element. Perquè es pugui qualificar com un grup, el conjunt i operació han de satisfer unes quantes condicions anomenades axiomes de grup, aquestes condicions són: tenir la propietat associativa, tenir element identitat i element invers. Mentre que aquestes característiques són familiars a moltes estructures matemàtiques, com ara els diferents sistemes de nombres, la formulació dels axiomes se separa de la natura concreta del grup i el seu funcionament. Això permet manejar entitats d'orígens matemàtics molt diferents d'una manera flexible, mentre es conserven aspectes estructurals essencials de molts objectes. La ubiqüitat dels grups en nombroses àrees (tant dintre com fora de les matemàtiques) els converteix en un principi central entorn al qual s'organitzen les matemàtiques contemporànies.
# Edmond Audemars

Edmond "Eddy" Audemars (Le Brassus, Le Chenit 3 de desembre de 1882 - Deauville, 4 d'agost de 1970) va ser un ciclista i aviador suís.
Com a ciclista que es va especialitzar en la pista, concretament en el mig fons, on va guanyar el Campionat del món amateur de 1903.
Posteriorment es dedicà a l'aviació, on participà en diferents demostracions aeronàutiques i va aconseguir alguns rècords. El 1922 va rebre la Legió d'Honor.

## Palmarès

* 1903
** Campió del món amateur de Mig Fons

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa com a pilot
* Biografia com a pilot
# Teànguela

Teànguela (en llatí Theangela, en grec antic Θεάγγελα) era una ciutat de l'antiga Cària.
Després de la conquesta de Cària per Alexandre el Gran, va sotmetre la ciutat i la va posar sota la jurisdicció d'Halicarnàs. Hi va néixer Filip de Theangela, historiador de Cària. La ciutat va formar part de la Lliga de Delos.

## Referències

* ↑ Smith, William (ed.). «Theangela». Dictionary of Greek and Roman Geography (1854). [Consulta: 7 juliol 2021].
# Vena cava

La vena cava és cadascuna de les dues venes més grans del cos.

## Vena cava superior

La vena cava superior, que rep la sang de la meitat superior del cos, i una altra vena cava inferior, que recull la sang dels òrgans situats a sota del diafragma. Totes desemboquen a l'aurícula dreta del cor.

## Vena cava inferior

La vena cava inferior es divideix en venes ilíaques comunes, que donen com a resultat una vena ilíaca externa que segueix el seu recorregut, mentre que una altra vena ilíaca interna entra dins la pelvis per a formar d'altres venes (vesical, rectal, etc.).
# Bartomeu Forteza Pinya

Bartomeu Forteza Pinya (Palma, 1894 - 1957) fou un enginyer agrònom i escriptor mallorquí.
Va ser director de Laboratori Enològic Provincial de Felanitx. Publicà "Vitivinicultura mallorquina" (1944). Col·laborà a La Nostra Terra, a L'Almanac de les Lletres i a Ofrena. Traduí poesies franceses, sobretot de La Bruyère, recollides en el volum "Roses de França". És autor del llibre de poemes "Dansa de les hores" (1955), inscrit dins l'estètica de l'Escola Mallorquina, i d'un estudi sobre la poesia de Joan Alcover. Ha deixat inèdites dues obres en prosa: "La infermera. Biografia novel·lada de Ramon Santiscle" i la narració "La mestressa del forn". Publicà articles de crítica literària arreplegats a "Espectroscopia. Ensayos de crítica y motivos literarios" (1954). Publicà també "Roses de França"(1953), traduccions de poetes francesos. Traduí al castellà "La Ciutat de Mallorca" de Miquel dels Sants Oliver (1948), amb el subtítol de "Visión literaria de principios de siglo" i amb nombroses notes a peu de pàgina. La resta de la seva obra no es publicà fins al 2009 en el volum "Les veus estèrils".

## Obra

* FORTEZA, Bartomeu. Roses de França. XII poemes. Palma: Mossèn Alcover, 1953.
* FORTEZA, Bartomeu Les veus estèrils. Palma: Consell Insular de Mallorca, 2009.

## Bibliografia

* Forteza Pujol, Bartomeu. Bartomeu Forteza Pinya: reflexos. El Mirall 70 (setembre-desembre 1994) p. 13-19.
* Pons i Pons, Damià. Aproximació a l'obra de Bartomeu Forteza. Lluc 785 (març-abril 1995) p. 15-22.

## Referències

* ↑ "Visat" Diccionari de la traducció catalana
* ↑ «Bartomeu Forteza Pinya». Gran Enciclopèdia Catalana. Barcelona: Grup Enciclopèdia Catalana.
# Potte

Potte és un municipi francès situat al departament del Somme i a la regió dels Alts de França. L'any 2007 tenia 98 habitants.

## Demografia
### Població

El 2007 la població de fet de Potte era de 98 persones. Hi havia 36 famílies de les quals 12 eren unipersonals (12 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 33 eren l'habitatge principal de la família, 7 eren segones residències i 4 estaven desocupats. Tots els 44 habitatges eren cases. Dels 33 habitatges principals, 28 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 10 en tenien quatre i 19 en tenien cinc o més. 29 habitatges disposaven pel capbaix d'una plaça de pàrquing. A 19 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Potte el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 8 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 0 | 15 a 19 | 8 |
| 8 | 10 a 14 | 12 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 61 persones, 39 eren actives i 22 eren inactives. De les 39 persones actives 30 estaven ocupades (19 homes i 11 dones) i 9 estaven aturades (2 homes i 7 dones). De les 22 persones inactives 5 estaven jubilades, 9 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Potte a l'INSEE.
* Évolution et structure de la population Fitxa amb el detall de dades de Potte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Leandro Damián Cufré

Leandro Damián Cufré (nascut a La Plata, el 9 de maig del 1978), és un futbolista argentí que actualment juga de lateral dret al Dinamo de Zagreb de la Prva HNL croata. Cufré, també va jugar per la selecció de l'Argentina entre el 2000 y el 2006.

## Enllaços externs

* Perfil de Cufré al web del Dinamo Zagreb Arxivat 2010-04-01 a Wayback Machine. (anglès)
* Perfil de Cufré a FootballDatabase (anglès)